Modi'in
**Modi'in-Maccabim-Re'ut** (hebraisk: מוֹדִיעִין-מַכַּבִּים-רֵעוּת) er en by som delvis ligger i Israel og delvis i ingenmannsland mellom Israel og den israelskokkuperte Vestbredden. Den ble grunnlagt i 2003 da Modi'in og Maccabim-Re'ut b sammenslått. Modi'in ligger omkring 35 km sørøst for Tel Aviv og 30 km vest for Jerusalem, og har samband til disse via hovedvei 443. I 2008 var folketallet 75 000.

Etymologi
---------

Navnet «Modi'in» kommer fra landsbyen «Modi'im» knyttet til ypperstepresten Mattatias (død 165 f.Kr.) og hans fem sønner, og som lå i området. Navnet «Maccabim» er hebraisk for makkabeerne og er et vanleg kallenavn for Mattatias og hans fem sønner.

Historie
--------

Tre mulige steder for det historiske Modi'in.
Avfolkede palestinske landsbyer på området Modi'in-Maccabim-Re'ut
### Modi'in

Det gamle Modi'in var stedet hvor det jødiske hasmoneiske dynasti oppstod. De regjerte over Judea i det første og andre hundreår f.Kr. og er stedet der Makkabeeropprøret mot det hellenistiske selevkidedynastiet startet.

Dagens Modi'in ligger nær den gamle Modi'in som skildres i Talmud, men den eksakte plasseringen er uviss. Mulige steder er Suba, Umm el-'Umdan nær hovedvei 20 til Canada Park og Latrun, al-Midya og Khirbet el-Burj (Titura).

Byggingen av dagens Modi'in begynte i 1993. Den er en moderne planlagt by med høy standard for byplanlegging. Miljøanliggender og framtidig vekst ble tatt hensyn til tidlig i planleggingen. Grønne områder var en del av byplanen og utgjør 50% av området innnenfor bygrensene. Det langvarige målet er å få innbyggertallet opp i 240 000. Så langt er det godkjent planer for 120 000 innbyggere.

Modi'in bleen magnet for innbyggere i Jerusalem som er misfornøyd med det vokswnde haredipreget på hovedstaden. Tusenvis av innbyggere fra Rosh HaAyin, Lod og Ramla har også flyttet til Modi'in. I 2008 ble det avgjort å stoppe veksten til Modi'in slik at Lod og Ramla kunne få utvikle seg. Byen ble planlagt av arkitekten Moshe Safdie.

### Maccabim-Re'ut

Prosjektet som grunnla Maccabim i 1985 ble ledet av den internasjonale Maccabi-organisasjonen, mens den nærliggende Re'ut ble grunnlagt i 1987 av offiserer fre Israels forsvar. Stadane vart slått saman til Maccabim-Re'ut i 1990.

Billedgalleri
-------------

* Levona StreetLevona Street
* JernbanestasjonenJernbanestasjonen
* Nye husNye hus
* Modiʿin, med Re'ut i bakgrunnenModiʿin, med Re'ut i bakgrunnen
* Wadi-Anava-Park i sentrumWadi-Anava-Park i sentrum
* Vakttårn ved Mitzpe Modi'inVakttårn ved Mitzpe Modi'in

Referanser
----------

1. ↑  ; utgiver: Israels statistiske sentralbyrå.
2. ↑  «Israel blasts EU listing». UPI.com. Besøkt 12. oktober 2014.
3. ↑  «European Union: Parts of Modi'in do not belong to Israel», haaretz.com
4. ↑  «Was building city of Modi'in a mistake?», haaretz.com
5. ↑  Smith, Mahlon H.: Mattathias ben Johanan, Virtualreligion.com
6. ↑  Shimon Gibson, *ASOR Newsletter* 49-1 (1999) s. 16-17
7. ↑   *Shlomit Weksler-Bdolah, ASOR conference 2003*, arkivert fra originalen on 2008-07-25, besøkt 2015-06-25
8. ↑  Josva Schwartz, *Lod (Lydda), Israel: from its origins through the bysantinsk period, 5600 fvt. - 640 C.E*, Oxford University Press, 1991, s. 61-63.
9. 1 2 3  Was building city of Modi'in a mistake?

Eksterne lenker
---------------

(en)  Modi'in-Maccabim-Re'ut hos Wikivoyage

* Offisielt nettsted (he)

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |